कापू (जाति)
काप्पू या काप्पू नायडू (तेलुगु కాపు) मुख्यतः आंध्र प्रदेश निवासी एक वैदिक क्षत्रिय जाति है। तेलुगु में कापू शब्द का मतलब किसान या ' खेती करते हैं। इन्हें कुलनाम नायडू से भी जाना जाता है जिसका अर्थ नेता है। हालांकि कई अन्य कृषि समुदायों द्वारा भी नायडू/नायक/नायकर का प्रयोग किया जाता है। तेलगा, बलिजा, और ओन्टरि आदि इसकी उपजातियाँ हैं। कापू को आंध्र प्रदेश में एक अगड़ी जाति के रूप में वर्गीकृत किया गया है। कापू को आंध्र प्रदेश की प्रमुख जातियों में से एक माना जाता है। वे एक भू-स्वामी कृषक समुदाय हैं। ऐतिहासिक रूप से, वे खेती करने से पहले एक योद्धा जाति थे। 1982 में, बारबरा डी. मिलर ने कहा, "आम तौर पर कापू रैंक स्थिति में काफी उच्च होता है"। आंध्र प्रदेश में कापू समुदाय मुख्य रूप से तटीय जिलों और रायलसीमा क्षेत्र में केंद्रित है। कई कापू तेलंगाना में भी बस गए। ये तमिलनाडु, कर्नाटक, उड़ीसा और कुछ अन्य भारतीय राज्यों के साथ-साथ श्रीलंका में भी बड़ी संख्या में पाए जाते हैं। कापू समुदाय बिहार और उत्तरप्रदेश के कृषक कुर्मी जाती के समान होते है।कापू की उपजातियों में बलीजा, तेलगा, और ओंटारी उपजातियां आंध्र प्रदेश की आबादी का लगभग 15 प्रतिशत हिस्सा हैं, अतः वे इस राज्य में सबसे बड़ा जातिसमूह हैं। 20वीं सदी के अंतिम दशक में उनमें से कुछ लोग विदेशों में, विशेष तौर पर संयुक्त राज्य अमेरिका, यूनाइटेड किंगडम, न्यूजीलैंड, मलेशिया, दक्षिण अफ्रीका, सिंगापुर, कनाडा, मॉरीशस और आस्ट्रेलिया में जाकर बस